
Reisebestemmelser for leir og stevner i Ski Svømmeklubb 

INNLEDNING
Hovedprinsippet er at deltagelse/reiser på stevner og leirer ikke skal påvirke Ski Svømmeklubb (klubben) sin økonomi, utover det som vil være normalt rent sportslig (trenerlønn o.l.).
Det vil si at alle kostnader knyttet til reise, opphold og transport skal dekkes av svømmeren selv. Dette gjelder også deltakelse på nasjonale mesterskap (ÅM, NM senior og junior). Klubben dekker reise, opphold og transport for trener(e) og forhåndsavtalte leder(e).
Klubben legger ut for forhåndsbetalte utgifter, men dette kreves inn i ettertid eller på forhånd dersom det er mulig å beregne.
Annen subsidiering av deltagelse vil bli vurdert for det enkelte arrangement. Midlene til dette kommer fra dugnader og tilskudd som er til overs etter at midler til forsvarlig klubbdrift er avsatt. Dette kan f.eks være for å muligjøre et lavterskeltilbud for å oppnå at flere kan delta på spesifikke stevner, samlinger og treningsleirer. Dette vurderes av styret.

Konkurransekostnader

Klubben dekker stevneavgiften for hver enkelt svømmer. 
Dersom svømmer ikke har meldt seg på den aktuelle konkurransen, men likevel ønsker å foreta etteranmelding, vil merkostnaden for disse øvelsene bli etterfakturert svømmeren. 

Dersom svømmeren ikke stiller opp på et stevne vedkommende har meldt seg på, og ikke har en gyldig fraværsgrunn, eller velger å melde seg av enkeltøvelser underveis i løpet av konkurransedagen, vil de aktuelle øvelsene bli etterfakturert den enkelte svømmer.
Eventuelle deltagerpremier tilfaller svømmeren(e) i sin helhet.
Stevnepåmeldinger

Den enkelte trener har ansvaret for å følge med på og ha den enkelte innbydelse tilgjengelig.
I god tid før påmeldingsfristens utløp, har trener ansvar for å ha hatt en samtale med den enkelte svømmer, for å forstå hvilke ønsker den enkelte har. Dette skal vektlegges, men ikke være avgjørende.
Det må beskjed til trener senest 2 dager før påmeldingsfristen for stevnet utløper, dersom svømmeren ikke skal være med. 
Oversikt over påmeldingsfrist, se innbydelse for det enkelte stevne på www.medley.no. 
Trener vil etter påmeldingsfristens utløp, og før stevnet avvikles, sende ut en oversikt over hvilke øvelser den enkelte svømmer skal være med på. Alternativt er startlister og heatoppsett tilgjengelig på www.livetiming.no for approberte stevner.
Deltageravgift og kanselleringer på overnattingsstevner
Deltageravgift

Det blir for hvert arrangement beregnet en deltakeravgift, som kan inneholde følgende:
· Overnattingsutgifter
· Felles transport
· Felles måltider som er inkludert i overnatting eller av arrangør 
· Felles sosialt opplegg som er inkludert i pakken.

Selv om det er gjort en felles bestilling av overnatting, kan det enkelte ganger bli lagt opp til at man betaler individuelt (på stedet). Dette er da ikke medregnet i deltageravgiften som alle er med på å betale. Dersom man velger å oppgradere rom utover det som ble lagt til grunn ved beregning av deltageravgift, må det påregnes dekket av egen lomme. 

Tur med felles busstransport

I de tilfeller der fellestransport (f.eks. buss) er beregnet inn i deltageravgiften, er dette individberegnet basert på antall påmeldte osv. 

Det gis ingen reduksjon på deltageravgift om man bruker andre reisemåter (med mindre dette er forhåndsavtalt for å sikre at alle kommer seg til arrangementet). Kjøring med egen bil (svømmer) når ikke oppsatt transportmiddel kan/vil brukes, dekkes ikke.
I de tilfeller der fellestransport ikke er skaffet, brukes egen bil. For svømmere og andre som sitter på med andre som stiller med bil (foresatte eller trenere) oppfordres det passasjerbetaling. Dette er en frivillig ordning, og andre private avtaler er selvfølgelig mulig, bare vi passer på å fordele transport belastningen.

Reiseleder(e)

Kostnaden for reiseleder dekkes av reisedeltakerne. Det skal være med en reiseleder pr. 10 - 15 svømmere. Hvem som skal være med som leder besluttes av styret i forkant av reisen.
· Klubben dekker reise, overnatting og andre utgifter for reiseleder mot regning 

· Andre som deltar uten å ha lederoppgaver dekker sine kostnader i sin helhelt

Kanselleringer

· Kansellering ved felles busstransport (leid buss)

Deltager betaler sin del av kostnaden ved tomme plasser på bussen.
· Kansellering ved flyreise

Svømmer må betale tilbake klubbens utlegg og selv sørge for refusjon fra egen reiseforsikring

· Kansellering ved hotellovernatting

Dersom hotell rom kan avbestilles uten kostnad for klubben betaler ikke svømmer noe. Skulle det medføre kostnad må svømmer betale tilbake klubbens utlegg og selv sørge for refusjon fra egen reiseforsikring.

Hvorfor ikke ordne seg selv på tur?

På generelt grunnlag gis det ikke mulighet for å organisere egen transport/overnatting. 
Klubben tilbyr årlig utenbys stevner og leir for svømmerne. Disse turene er fellesreiser som klubben arrangerer. Klubben ser helst at svømmerne blir en del av de felles arrangerte turene. Det å være en del av fellesskapet på en slik tur (felles overnatting og transport) er en positiv opplevelse for deltagerne og de lærer av det i tillegg:
· Evne til å mestre konkurranse situasjonen

· Selvstendighet

· Sosiale ferdigheter

· Reise erfaring
Dersom det likevel er særskilte grunner for å avvike fra ovennevnte, må dette avtales med klubbens reiseansvarlig/styre – slik at man kan kalkuere hvordan dette vil påvirke total reisekostnad/deltageravgift for de andre svømmerne (eventuelle ekstrakostnader må dekkes av svømmeren). Se forøvrig egne bestemmelser ifm. kanselleringer.

